ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องมาตรฐานของสัญญาการให้บริการโทรทัศน์แบบบอกรับสมาชิกพ.ศ. ๒๕๕๖ โดยที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ มีอำนาจหน้าที่กำกับดูแลการดำเนินการของผู้ประกอบกิจการกระจายเสียงและกิจการโทรทัศน์ เพื่อให้ผู้ใช้บริการได้รับบริการที่มีคุณภาพ ประสิทธิภาพรวดเร็ว ถูกต้อง และเป็นธรรม ดังนั้นเพื่อคุ้มครองผู้ใช้บริการโทรทัศน์แบบบอกรับสมาชิกมิให้ถูกเอาเปรียบจากผู้ประกอบกิจการจึงสมควรกำหนดหลักเกณฑ์เกี่ยวกับมาตรฐานของสัญญาการให้บริการโทรทัศน์แบบบอกรับสมาชิกขึ้นอาศัยอำนาจตามความในมาตรา ๒๗ วรรคหนึ่ง (๖) และ (๒๔) และมาตรา ๓๗ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๒๘แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงออกประกาศกำหนดมาตรฐานของสัญญาการให้บริการโทรทัศน์แบบบอกรับสมาชิกดังนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง มาตรฐานของสัญญาการให้บริการโทรทัศน์แบบบอกรับสมาชิก พ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ และคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๔ ในประกาศนี้บริการโทรทัศน์แบบบอกรับสมาชิก หมายความว่า การให้บริการโทรทัศน์ประเภทที่ผู้ใช้บริการประสงค์จะรับบริการดังกล่าวตามเงื่อนไขที่ผู้ให้บริการกำหนดโดยผู้ให้บริการไม่ประสงค์จะให้บริการเป็นการทั่วไป ซึ่งจะมีค่าบริการหรือไม่ก็ได้ผู้ให้บริการ หมายความว่าผู้รับอนุญาตหรือผู้รับใบอนุญาตให้บริการโทรทัศน์แบบบอกรับสมาชิกตามกฎหมายว่าด้วยการประกอบกิจการกระจายเสียงและกิจการโทรทัศน์ผู้ใช้บริการ หมายความว่าผู้ใช้บริการโทรทัศน์แบบบอกรับสมาชิกของผู้ให้บริการสัญญา หมายความว่าสัญญาให้บริการโทรทัศน์แบบบอกรับสมาชิกระหว่างผู้ให้บริการกับผู้ใช้บริการไม่ว่าจะทำในรูปแบบใดแบบสัญญา หมายความว่าแบบของสัญญาให้บริการโทรทัศน์แบบบอกรับสมาชิกที่ผู้ให้บริการจัดทำขึ้นโดยมีการกำหนดข้อกำหนดหรือเงื่อนไขเกี่ยวกับสิทธิและหน้าที่ของผู้ให้บริการและผู้ใช้บริการไว้ล่วงหน้าเพื่อประโยชน์ในการจัดทำสัญญาค่าบริการ หมายความว่าค่าธรรมเนียม ค่าบริการ หรือค่าใช้จ่ายอื่นใดที่ผู้ให้บริการเรียกเก็บจากผู้ใช้บริการอันเนื่องมาจากการที่ผู้ใช้บริการได้ใช้ประโยชน์หรือจะใช้ประโยชน์ในบริการโทรทัศน์แบบบอกรับสมาชิกที่ได้รับอนุญาตตามกฎหมายว่าด้วยการประกอบกิจการกระจายเสียงและกิจการโทรทัศน์คณะกรรมการ หมายความว่าคณะกรรมการกิจการกระจายเสียงและกิจการโทรทัศน์ข้อ ๕ สัญญาจะมีผลผูกพันและใช้บังคับได้ต้องเป็นไปตามแบบสัญญาที่คณะกรรมการได้ให้ความเห็นชอบแล้วหรือที่คณะกรรมการประกาศกำหนดรูปแบบสัญญาไว้แนบท้ายประกาศนี้เว้นแต่คณะกรรมการจะประกาศกำหนดให้สัญญาลักษณะใดหรือประเภทใดได้รับยกเว้นโดยไม่ต้องได้รับความเห็นชอบจากคณะกรรมการแบบสัญญาที่คณะกรรมการจะให้ความเห็นชอบต้องทำเป็นลายลักษณ์อักษรมีรูปแบบและสาระสำคัญไม่ขัดต่อกฎหมายว่าด้วยการประกอบกิจการกระจายเสียงและกิจการโทรทัศน์และเป็นไปตามที่กำหนดไว้ในประกาศนี้ข้อ ๖ ก่อนนำแบบสัญญาไปใช้ประกอบกิจการผู้ให้บริการต้องจัดส่งแบบสัญญาให้คณะกรรมการพิจารณาล่วงหน้าไม่น้อยกว่าหกสิบวันในกรณีที่คณะกรรมการต้องการข้อมูลหรือรายละเอียดเพิ่มเติมเพื่อประกอบการพิจารณาผู้ให้บริการจะต้องส่งข้อมูลและรายละเอียดเพิ่มเติมตามที่คณะกรรมการกำหนดในกรณีที่คณะกรรมการเห็นว่ารูปแบบหรือสาระสำคัญของแบบสัญญาไม่เป็นไปตามที่กำหนดตามข้อ๕ คณะกรรมการมีอำนาจสั่งให้ดำเนินการแก้ไขภายในระยะเวลาที่กำหนดในระหว่างที่แบบสัญญายังมิได้รับความเห็นชอบหรือยังมิได้ขอความเห็นชอบจากคณะกรรมการให้เงื่อนไขการให้บริการระหว่างผู้ให้บริการและผู้ใช้บริการเป็นไปตามแบบสัญญาที่คณะกรรมการประกาศกำหนดตามแนบท้ายประกาศนี้แบบสัญญาใดที่คณะกรรมการให้ความเห็นชอบแล้วหากต่อมาผู้ให้บริการประสงค์จะแก้ไขเปลี่ยนแปลงข้อกำหนดหรือเงื่อนไขเกี่ยวกับการให้บริการอันอาจมีผลกระทบต่อสิทธิ หน้าที่ หรือประโยชน์อันพึงได้รับของผู้ใช้บริการผู้ให้บริการต้องเสนอให้คณะกรรมการพิจารณาให้ความเห็นชอบก่อนเว้นแต่เป็นข้อกำหนดหรือเงื่อนไขเกี่ยวกับการให้บริการที่คณะกรรมการประกาศยกเว้นให้ดำเนินการได้โดยไม่ต้องได้รับความเห็นชอบจากคณะกรรมการในกรณีดังกล่าวให้ผู้ให้บริการแจ้งให้คณะกรรมการทราบภายในสามสิบวันหลังจากที่ได้ดำเนินการการเปลี่ยนแปลงในสาระสำคัญของระบบ เทคโนโลยี หรืออุปกรณ์ใด ๆอันส่งผลกระทบทำให้ประสิทธิภาพในการให้บริการต่ำลง หรือกระทบต่อสิทธิ หน้าที่หรือประโยชน์อันพึงได้รับของผู้ใช้บริการตามสัญญาให้ถือว่ามีผลเป็นการแก้ไขเปลี่ยนแปลงข้อกำหนดหรือเงื่อนไขในการให้บริการและต้องได้รับความเห็นชอบจากคณะกรรมการก่อนโดยให้ดำเนินการเช่นเดียวกับกรณีข้างต้นการพิจารณาให้ความเห็นชอบแบบสัญญาให้เป็นไปตามขั้นตอนและระยะเวลาที่กำหนดตามประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยการกำหนดขั้นตอนและระยะเวลาแล้วเสร็จในการพิจารณาคำขอหรือคำร้องเรียนด้านกิจการกระจายเสียงและกิจการโทรทัศน์ข้อ ๗ การนำแบบสัญญาที่มิได้รับความเห็นชอบจากคณะกรรมการหรือที่ขัดหรือแย้งกับประกาศนี้ไปใช้ในการให้บริการถือเป็นการเอาเปรียบผู้บริโภคตามประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติว่าด้วยการกระทำที่เป็นการเอาเปรียบผู้บริโภคในกิจการกระจายเสียงและกิจการโทรทัศน์หมวด ๑สัญญาการให้บริการโทรทัศน์แบบบอกรับสมาชิก ข้อ ๘ ผู้ให้บริการมีหน้าที่ต้องแจ้งรายละเอียดของการให้บริการโทรทัศน์แบบบอกรับสมาชิกในแต่ละบริการอย่างชัดเจนและครบถ้วนผ่านสื่อที่ผู้บริโภคสามารถเข้าถึงและเข้าใจได้ง่ายเพื่อให้ผู้บริโภคทราบและใช้เป็นข้อมูลประกอบการตัดสินใจในการเข้าทำสัญญาและเลือกใช้บริการได้อย่างถูกต้องโดยอย่างน้อยต้องมีสาระสำคัญในเรื่องดังต่อไปนี้(๑) ชื่อ ที่ตั้งสำนักงานใหญ่ และสำนักงานสาขาของผู้ให้บริการ(๒) ลักษณะและประเภทของการให้บริการ เช่น ช่องรายการที่จะให้บริการรายการที่จะให้บริการคุณภาพช่องรายการที่จะให้บริการ เป็นต้น(๓)เครื่องอุปกรณ์หรือสิ่งอื่นที่เกี่ยวข้องเพื่อประโยชน์ในการใช้บริการ เช่นกล่องรับสัญญาณสมาร์ทการ์ด รีโมทคอนโทรล สายสัญญาณภาพและเสียง เป็นต้น(๔) มาตรฐานและคุณภาพในการให้บริการ(๕) อัตราค่าบริการโดยมีรายละเอียดเกี่ยวกับคุณภาพของรายการและวิธีการเรียกเก็บค่าบริการเว้นแต่บริการโทรทัศน์แบบบอกรับสมาชิกที่มิได้เรียกเก็บค่าบริการรวมถึงข้อยกเว้นในการเรียกเก็บค่าบริการทั้งหมดหรือบางส่วน(๖)ค่าเครื่องอุปกรณ์หรือสิ่งอื่นที่เกี่ยวข้องเพื่อประโยชน์ในการใช้บริการ(๗) ข้อจำกัดตลอดจนเงื่อนไขในการให้บริการ เช่นขอบเขตพื้นที่การให้บริการ ระยะเวลาเริ่มต้นการให้บริการ เป็นต้น(๘) เหตุแห่งการปฏิเสธการให้บริการในกรณีที่คณะกรรมการเห็นว่าการแจ้งรายละเอียดของผู้ให้บริการไม่เป็นไปตามวรรคหนึ่งและมีคำสั่งแก้ไขหรือเพิ่มเติมผู้ให้บริการต้องดำเนินการแก้ไขให้ถูกต้องและครบถ้วนภายในระยะเวลาที่คณะกรรมการกำหนดข้อ ๙ แบบสัญญาต้องเป็นข้อกำหนดและเงื่อนไขที่ชัดเจนโดยใช้ข้อความเป็นภาษาไทยที่เข้าใจง่ายและสามารถเห็นและอ่านได้ชัดเจนมีขนาดของตัวอักษรไม่เล็กกว่าสองมิลลิเมตรโดยมีจำนวนไม่เกินสิบเอ็ดตัวอักษรในหนึ่งนิ้วแบบสัญญาและการแก้ไขเปลี่ยนแปลงแบบสัญญาหรือเงื่อนไขเกี่ยวกับการให้บริการที่ได้รับความเห็นชอบจากคณะกรรมการแล้วผู้ให้บริการต้องจัดให้มีแผนการเผยแพร่แบบสัญญาและเงื่อนไขดังกล่าวให้ผู้บริโภคได้ทราบผ่านสื่อที่ผู้บริโภคเข้าถึงและเข้าใจได้ง่ายเป็นการทั่วไปภายในสิบห้าวันนับแต่วันที่ได้รับแจ้งผลการพิจารณาข้อ ๑๐ สัญญาย่อมเกิดขึ้นเมื่อคู่สัญญาได้แสดงเจตนาเสนอและสนองถูกต้องตรงกันโดยชัดแจ้งว่าผู้ให้บริการตกลงให้บริการโทรทัศน์แบบบอกรับสมาชิกและผู้ใช้บริการตกลงใช้บริการโทรทัศน์แบบบอกรับสมาชิกในกรณีที่ผู้ใช้บริการมิได้ปฏิเสธข้อเสนอเกี่ยวกับบริการใดของผู้ให้บริการจะถือว่าผู้ใช้บริการแสดงเจตนาตกลงใช้บริการนั้นของผู้ให้บริการมิได้เว้นแต่เป็นกรณีที่ผู้ใช้บริการได้ใช้บริการนั้นอยู่แล้วและประสงค์จะใช้บริการนั้นต่อไปในการพิจารณาคำขอใช้บริการผู้ให้บริการจะกระทำการอันมีลักษณะเป็นการเลือกปฏิบัติแบ่งแยกหรือกีดกันผู้ขอใช้บริการรายหนึ่งรายใดโดยไม่มีเหตุผลอันสมควรมิได้และการปฏิเสธมิให้ผู้ใช้บริการรายหนึ่งรายใดเข้าทำสัญญาใช้บริการโทรทัศน์แบบบอกรับสมาชิกจะต้องเป็นเหตุตามที่ได้แจ้งรายละเอียดเหตุแห่งการปฏิเสธให้ผู้ใช้บริการทราบตามข้อ๘ (๘) แล้วเท่านั้นข้อ ๑๑ เมื่อได้ทำสัญญาแล้วผู้ให้บริการต้องจัดทำสำเนาสัญญานั้นเป็นหนังสือและส่งมอบให้แก่ผู้ใช้บริการหรือออกหลักฐานอย่างอื่นที่ผู้ใช้บริการสามารถใช้เป็นหลักฐานได้เช่นเดียวกับหนังสือความในวรรคหนึ่งมิให้ใช้บังคับแก่การบริการโทรทัศน์แบบบอกรับสมาชิกที่เรียกเก็บค่าบริการล่วงหน้าหรือไม่มีการเรียกเก็บค่าบริการ ซึ่งไม่มีการทำสัญญาเป็นลายลักษณ์อักษร ทั้งนี้ ผู้ให้บริการจะต้องแสดงอัตราค่าบริการให้ผู้ใช้บริการทราบล่วงหน้าเป็นการทั่วไปอย่างชัดเจนและให้ถือเอาเงื่อนไขตามประกาศนี้เป็นเงื่อนไขของสัญญาการให้บริการคณะกรรมการอาจกำหนดเงื่อนไขเพิ่มเติมเกี่ยวกับการให้บริการโทรทัศน์แบบบอกรับสมาชิกตามวรรคสองเพื่อประโยชน์ในการคุ้มครองผู้ใช้บริการด้วยก็ได้ข้อ ๑๒ สัญญาอย่างน้อยจะต้องมีสาระสำคัญเกี่ยวกับสิทธิหน้าที่ระหว่างผู้ให้บริการและผู้ใช้บริการดังต่อไปนี้(๑) ข้อกำหนดเกี่ยวกับลักษณะและประเภทของการให้บริการ เช่นการบริการช่องรายการปกติการบริการช่องรายการตามคำสั่งซื้อนอกเหนือจากรายการปกติการบริการวีดิทัศน์ตามคำขอ หรือบริการส่งเสริมการขายอื่น(๒)ข้อกำหนดเกี่ยวกับเครื่องอุปกรณ์หรือสิ่งอื่นที่เกี่ยวข้องเพื่อประโยชน์ในการใช้บริการเช่น กล่องรับสัญญาณ สมาร์ทการ์ด รีโมทคอนโทรล สายสัญญาณภาพและเสียง เป็นต้น(๓) ข้อกำหนดเกี่ยวกับมาตรฐานและคุณภาพการให้บริการของผู้ให้บริการ(๔)ข้อกำหนดเกี่ยวกับหน้าที่และความรับผิดชอบของผู้ให้บริการและผู้ใช้บริการที่ชัดเจนและเป็นธรรม(๕) ข้อกำหนดเกี่ยวกับค่าบริการค่าเครื่องอุปกรณ์หรือสิ่งอื่นที่เกี่ยวข้องเพื่อประโยชน์ในการใช้บริการอย่างครบถ้วนเป็นธรรมและจะต้องมีข้อกำหนดรับรองการไม่เรียกเก็บค่าบริการนอกเหนือจากที่กำหนดไว้(๖)ข้อกำหนดเกี่ยวกับการระงับการให้บริการและการใช้บริการโทรทัศน์แบบบอกรับสมาชิก(๗)ข้อกำหนดเกี่ยวกับการเลิกสัญญาการให้บริการโทรทัศน์แบบบอกรับสมาชิก(๘) ข้อกำหนดรับรองการให้บริการตามที่กำหนดในสัญญาหรือตามที่โฆษณาหรือตามที่แจ้งให้ผู้ใช้บริการทราบทั้งนี้สัญญาดังกล่าวจะต้องไม่มีข้อกำหนดที่มีลักษณะเป็นการเลือกปฏิบัติ แบ่งแยกกีดกันไม่เป็นธรรมแก่ผู้ใช้บริการ หรือยกเว้น หรือจำกัดความรับผิดของผู้ให้บริการข้อ ๑๓ ในการทำสัญญาผู้ให้บริการจะขอให้ผู้ใช้บริการให้ข้อมูลส่วนบุคคลเกินกว่าความจำเป็นเพื่อการปฏิบัติตามสัญญามิได้เว้นแต่ผู้ใช้บริการได้ให้ความยินยอมโดยชัดแจ้งและผู้ให้บริการได้แจ้งวัตถุประสงค์ของการขอข้อมูลดังกล่าวให้แก่ผู้ใช้บริการทราบล่วงหน้าแล้วข้อมูลส่วนบุคคลที่จำเป็นเพื่อการปฏิบัติตามสัญญา ได้แก่ ชื่อนามสกุล เลขประจำตัวประชาชนสัญชาติ วันเดือนปีเกิด ที่อยู่และเบอร์โทรศัพท์เพื่อใช้ในการติดต่อผู้ให้บริการจะนำข้อมูลที่ได้มาจากการให้บริการแก่ผู้ใช้บริการนั้นไปใช้เพื่อประโยชน์อย่างอื่นโดยมิได้รับความยินยอมโดยชัดแจ้งจากผู้ใช้บริการมิได้เว้นแต่เป็นการใช้เพื่อประโยชน์ในการปฏิบัติตามกฎหมายหมวด ๒สิทธิและหน้าที่ของผู้ให้บริการและผู้ใช้บริการ ข้อ ๑๔ ผู้ให้บริการมีหน้าที่ต้องให้บริการโทรทัศน์แบบบอกรับสมาชิกตามลักษณะประเภท เงื่อนไข มาตรฐานและคุณภาพในการให้บริการตามที่ตกลงในสัญญาหรือที่ได้โฆษณาหรือแจ้งให้ผู้ใช้บริการทราบซึ่งต้องไม่ต่ำกว่าหลักเกณฑ์ที่คณะกรรมการประกาศกำหนดในกรณีที่มีข้อโต้แย้งว่าการให้บริการโทรทัศน์แบบบอกรับสมาชิกไม่เป็นไปตามลักษณะประเภทเงื่อนไข มาตรฐานและคุณภาพในการให้บริการที่ตกลงในสัญญา หรือที่ได้โฆษณาหรือแจ้งให้ผู้ใช้บริการทราบตามที่กำหนดไว้ในวรรคหนึ่งผู้ให้บริการมีภาระในการพิสูจน์ข้อโต้แย้งดังกล่าวและต้องดำเนินการอย่างหนึ่งอย่างใดเพื่อแก้ไขเยียวยาความเสียหายที่เกิดขึ้นแก่ผู้ใช้บริการอย่างเป็นธรรมข้อ ๑๕ กรณีที่ผู้ให้บริการประสงค์จะเปลี่ยนแปลงลักษณะประเภท เงื่อนไข มาตรฐานและคุณภาพในการให้บริการที่ตกลงในสัญญาหรือที่ได้โฆษณาหรือแจ้งให้ผู้ใช้บริการทราบหรือการปรับปรุงรูปแบบการให้บริการอื่น ๆ อันมีลักษณะเป็นสาระสำคัญของการให้บริการผู้ให้บริการมีหน้าที่แจ้งให้ผู้ใช้บริการทราบเป็นลายลักษณ์อักษรไม่น้อยกว่าสามสิบวันก่อนมีการเปลี่ยนแปลงกรณีการเปลี่ยนแปลงตามวรรคหนึ่งมีลักษณะ ประเภท เงื่อนไขมาตรฐานและคุณภาพในการให้บริการต่ำกว่าที่กำหนดไว้ในสัญญาเดิมผู้ให้บริการต้องดำเนินการเยียวยาหรือลดค่าบริการหรือยกเว้นค่าบริการแก่ผู้ใช้บริการอย่างเป็นธรรมหรือให้โอกาสผู้ใช้บริการบอกเลิกสัญญานั้นก็ได้ข้อ ๑๖ ในกรณีที่เกิดเหตุขัดข้องขึ้นกับการให้บริการโทรทัศน์แบบบอกรับสมาชิกของผู้ให้บริการจนเป็นเหตุให้ผู้ใช้บริการไม่สามารถใช้บริการได้ตามปกติผู้ให้บริการมีหน้าที่ต้องดำเนินการแก้ไขเพื่อให้ผู้ใช้บริการสามารถใช้บริการได้โดยเร็วและผู้ให้บริการไม่มีสิทธิเรียกเก็บค่าบริการในช่วงเวลาที่เกิดเหตุขัดข้องดังกล่าวได้เว้นแต่ผู้ให้บริการพิสูจน์ได้ว่าเหตุขัดข้องดังกล่าวเกิดขึ้นจากความผิดของผู้ใช้บริการข้อ ๑๗ กรณีที่ผู้ให้บริการได้ส่งมอบเครื่องอุปกรณ์หรือสิ่งอื่นที่เกี่ยวข้องให้แก่ผู้ใช้บริการโดยไม่คิดค่าใช้จ่ายหรือคิดค่าใช้จ่ายในราคาที่ต่ำกว่าราคาตลาดของค่าเครื่องอุปกรณ์ในขณะที่ส่งมอบเพื่อประโยชน์ในการใช้บริการโทรทัศน์แบบบอกรับสมาชิกนั้นผู้ให้บริการจะถือเอาเหตุดังกล่าวมากำหนดเป็นเงื่อนไขอันก่อให้เกิดภาระแก่ผู้ใช้บริการหรือเรียกเก็บค่าปรับหรือค่าเสียหายจากการที่ผู้ใช้บริการยกเลิกสัญญาก่อนกำหนดมิได้ผู้ใช้บริการที่ได้รับมอบเครื่องอุปกรณ์หรือสิ่งอื่นที่เกี่ยวข้องตามวรรคหนึ่งมีหน้าที่ต้องใช้ความระมัดระวังในการใช้เครื่องอุปกรณ์ดังกล่าวและต้องส่งคืนให้แก่ผู้ให้บริการเมื่อสัญญาสิ้นสุดลงหากผู้ใช้บริการก่อให้เกิดความเสียหายแก่เครื่องอุปกรณ์นั้นผู้ให้บริการมีสิทธิเรียกให้ผู้ใช้บริการรับผิดชดใช้ค่าเสียหายตามความเสียหายที่เกิดขึ้นจริงแก่เครื่องอุปกรณ์ดังกล่าวได้ทั้งนี้จะต้องไม่เกินกว่าราคาตลาดของค่าเครื่องอุปกรณ์ดังกล่าวในขณะนั้น เว้นแต่ความเสียหายเกิดจากการใช้งานตามปกติหรือตามระยะเวลาของการใช้งานในกรณีที่ผู้ให้บริการประสงค์จะคิดค่าใช้จ่ายจากการส่งมอบเครื่องอุปกรณ์หรือสิ่งอื่นที่เกี่ยวข้องตามวรรคหนึ่งจากผู้ใช้บริการค่าใช้จ่ายดังกล่าวจะต้องไม่เกินอัตราที่คณะกรรมการประกาศกำหนดหมวด ๓สิทธิและหน้าที่ในการเรียกเก็บค่าบริการและการชำระค่าบริการ ข้อ ๑๘ ผู้ให้บริการต้องเรียกเก็บค่าบริการตามหลักเกณฑ์ที่คณะกรรมการประกาศกำหนดและต้องเป็นอัตราที่ได้มีการตกลงไว้ในสัญญาโดยต้องเรียกเก็บจากผู้ใช้บริการของตนในอัตราเดียวกันสำหรับบริการโทรทัศน์แบบบอกรับสมาชิกที่มีลักษณะหรือประเภทเดียวกันและไม่มีลักษณะเป็นการเลือกปฏิบัติแบ่งแยก หรือกีดกันผู้ใช้บริการรายหนึ่งรายใดข้อ ๑๙ ผู้ให้บริการต้องจัดส่งใบแจ้งรายการการใช้บริการโทรทัศน์แบบบอกรับสมาชิกของผู้ใช้บริการเพื่อเรียกเก็บค่าบริการให้ผู้ใช้บริการทราบล่วงหน้าเป็นระยะเวลาไม่น้อยกว่าสิบห้าวันก่อนวันครบกำหนดชำระโดยใบแจ้งรายการดังกล่าวจะต้องแสดงรายละเอียดเกี่ยวกับอัตราค่าบริการค่าเครื่องอุปกรณ์หรือสิ่งอื่นที่เกี่ยวข้องเพื่อประโยชน์ในการใช้บริการและการคำนวณค่าบริการในลักษณะที่ชัดเจนเพียงพอเพื่อให้ผู้ใช้บริการสามารถเข้าใจถึงที่มาของค่าใช้จ่ายที่ปรากฏอยู่ในใบแจ้งรายการนั้นได้ใบแจ้งรายการการใช้บริการโทรทัศน์แบบบอกรับสมาชิกของผู้ใช้บริการตามวรรคหนึ่งจะต้องกำหนดวิธีการต่าง ๆ ในการรับชำระเงินของผู้ให้บริการไว้โดยชัดแจ้งเพื่อประโยชน์ในการชำระเงินของผู้ใช้บริการ ทั้งนี้ มิให้ใช้บังคับกับกรณีที่ผู้ใช้บริการได้ทำความตกลงกับผู้ให้บริการเพื่อยกเว้นการแสดงรายละเอียดในใบแจ้งรายการดังกล่าวความในข้อนี้มิให้ใช้บังคับกับกรณี ดังต่อไปนี้(๑)กรณีการให้บริการโทรทัศน์แบบบอกรับสมาชิกที่เรียกเก็บค่าบริการล่วงหน้าหรือไม่มีการเรียกเก็บค่าบริการซึ่งไม่สามารถส่งใบแจ้งรายการเพื่อเรียกเก็บค่าบริการทั้งนี้ผู้ให้บริการจะต้องแจ้งรายละเอียดเกี่ยวกับอัตราค่าบริการค่าเครื่องอุปกรณ์หรือสิ่งอื่นที่เกี่ยวข้องเพื่อประโยชน์ในการใช้บริการและวิธีการคำนวณค่าบริการที่ชัดเจนรวมถึงค่าบริการที่เรียกเก็บเป็นการล่วงหน้าที่เหลืออยู่ให้ผู้ใช้บริการทราบเป็นลายลักษณ์อักษร(๒)กรณีที่ผู้ให้บริการได้ทำความตกลงกับผู้ใช้บริการเพื่อยกเว้นการแสดงรายละเอียดในใบแจ้งรายการดังกล่าวข้อ ๒๐ ผู้ให้บริการต้องกำหนดวิธีการในการส่งใบแจ้งรายการการใช้บริการโทรทัศน์แบบบอกรับสมาชิกเพื่อเรียกเก็บค่าบริการให้ชัดแจ้งและต้องแจ้งให้ผู้ใช้บริการทราบเป็นหนังสือไปยังสถานที่ติดต่อของผู้ใช้บริการที่ได้แจ้งไว้หรือโดยวิธีการอื่นหากผู้ใช้บริการได้ยินยอมหรือประสงค์ให้แจ้งโดยวิธีการอื่นนั้นข้อ ๒๑ ผู้ให้บริการจะเรียกเก็บค่าบริการอื่นนอกเหนือจากที่กำหนดไว้ในสัญญามิได้ข้อ ๒๒ ผู้ให้บริการจะกำหนดให้ผู้ใช้บริการต้องวางเงินประกันหรือต้องชำระเงินอื่นที่มีลักษณะเช่นเดียวกับเงินประกันเพื่อใช้บริการโทรทัศน์แบบบอกรับสมาชิกของผู้ให้บริการมิได้ข้อ ๒๓ ผู้ให้บริการจะกำหนดให้ผู้ใช้บริการต้องชำระดอกเบี้ยเบี้ยปรับ หรือเงินอื่นใดในลักษณะดังกล่าวในกรณีที่ผู้ใช้บริการผิดนัดชำระค่าบริการให้เกินกว่าอัตราที่กฎหมายกำหนดหรือที่คณะกรรมการให้ความเห็นชอบมิได้ข้อ ๒๔ ในกรณีที่ผู้ใช้บริการเห็นว่าผู้ให้บริการเรียกเก็บค่าบริการสูงกว่าอัตราที่ตกลงกันในสัญญาหรือสูงกว่าที่เรียกเก็บจากผู้ใช้บริการรายอื่นที่ใช้บริการโทรทัศน์แบบบอกรับสมาชิกในลักษณะหรือประเภทเดียวกันหรือเห็นว่าผู้ให้บริการเรียกเก็บค่าบริการโดยไม่ถูกต้อง ผู้ใช้บริการมีสิทธิขอข้อมูลเกี่ยวกับการใช้บริการของตนจากผู้ให้บริการได้ผู้ให้บริการมีหน้าที่ต้องพิสูจน์ข้อเท็จจริงเพื่อยืนยันความถูกต้องของการเรียกเก็บค่าบริการดังกล่าวและต้องแจ้งข้อมูลตามวรรคหนึ่งให้ผู้ใช้บริการทราบโดยเร็ว แต่ทั้งนี้ ต้องไม่เกินสามสิบวันนับแต่วันที่ผู้ใช้บริการมีคำขอตามวรรคหนึ่งหากผู้ให้บริการไม่ดำเนินการภายในระยะเวลาที่กำหนดให้ผู้ให้บริการสิ้นสิทธิในการเรียกเก็บค่าบริการในจำนวนที่ผู้ใช้บริการได้โต้แย้งนั้นข้อ ๒๕ ในกรณีที่ข้อเท็จจริงปรากฏว่าผู้ให้บริการเรียกเก็บค่าบริการเกินกว่าจำนวนที่เกิดขึ้นจากการใช้บริการจริงผู้ให้บริการจะต้องคืนเงินส่วนต่างของค่าบริการที่เรียกเก็บเกินให้แก่ผู้ใช้บริการภายในสามสิบวันนับแต่วันที่ข้อเท็จจริงยุติและผู้ให้บริการต้องชำระดอกเบี้ยในส่วนต่างในอัตราเท่ากับที่ได้กำหนดไว้ว่าจะเรียกเก็บจากผู้ใช้บริการในกรณีที่ผู้ใช้บริการผิดนัดเว้นแต่ผู้ใช้บริการจะได้ตกลงเลือกให้ดำเนินการในการคืนเงินส่วนต่างที่เรียกเก็บเกินเป็นอย่างอื่นทั้งนี้การคืนเงินส่วนต่างให้แก่ผู้ใช้บริการอาจคืนด้วยเงินสด เช็คหรือนำเข้าบัญชีเงินฝากของผู้ใช้บริการ หรือตามวิธีการที่ผู้ใช้บริการได้แจ้งความประสงค์ไว้ข้อ ๒๖ เมื่อผู้ใช้บริการได้ชำระค่าบริการให้แก่ผู้ให้บริการตามที่เรียกเก็บแล้วผู้ให้บริการจะต้องออกหลักฐานเป็นหนังสือแก่ผู้ใช้บริการเพื่อแสดงว่าตนได้รับชำระค่าบริการจากผู้ใช้บริการแล้วความในวรรคหนึ่งมิให้ใช้บังคับแก่บริการโทรทัศน์แบบบอกรับสมาชิกที่เรียกเก็บค่าบริการล่วงหน้าหรือไม่มีการเรียกเก็บค่าบริการซึ่งไม่มีการออกใบรายการการใช้บริการโทรทัศน์แบบบอกรับสมาชิกหมวด ๔การระงับการให้บริการและการใช้บริการโทรทัศน์แบบบอกรับสมาชิก ข้อ ๒๗ ผู้ใช้บริการอาจใช้สิทธิระงับการใช้บริการโทรทัศน์แบบบอกรับสมาชิกของผู้ให้บริการเป็นการชั่วคราวได้โดยแจ้งเป็นหนังสือหรือด้วยวิธีการอื่นใดที่ผู้ให้บริการจัดขึ้นเพื่อรับแจ้งให้ผู้ให้บริการทราบล่วงหน้าเป็นเวลาไม่น้อยกว่าสามวันโดยถือเป็นหน้าที่ของผู้ให้บริการที่ต้องจัดให้มีระบบรับแจ้งดังกล่าวอย่างเพียงพอตลอดเวลาเว้นแต่กรณีที่มีเหตุจำเป็นหรือเหตุสุดวิสัยผู้ใช้บริการสามารถใช้สิทธิระงับการใช้บริการนั้นได้ทันทีผู้ให้บริการจะกำหนดระยะเวลาขั้นสูงที่ยินยอมให้ผู้ใช้บริการระงับการใช้บริการโทรทัศน์แบบบอกรับสมาชิกชั่วคราวไว้ในสัญญาด้วยก็ได้ในการขอระงับการใช้บริการโทรทัศน์แบบบอกรับสมาชิกดังกล่าวผู้ให้บริการจะเรียกเก็บค่าธรรมเนียมหรือค่าใช้จ่ายใด ๆ จากผู้ใช้บริการไม่ได้เว้นแต่กรณีที่ผู้ใช้บริการระงับการใช้บริการเกินกว่าระยะเวลาขั้นสูงที่ผู้ให้บริการกำหนดผู้ให้บริการมีสิทธิยกเลิกการให้บริการได้ โดยแจ้งให้ผู้ใช้บริการทราบล่วงหน้าเป็นหนังสือไม่น้อยกว่าสามสิบวันข้อ ๒๘ เมื่อผู้ใช้บริการได้แจ้งขอระงับการใช้บริการโทรทัศน์แบบบอกรับสมาชิกต่อผู้ให้บริการตามหลักเกณฑ์ที่กำหนดในประกาศฉบับนี้แล้วผู้ใช้บริการย่อมหลุดพ้นจากความรับผิดในค่าบริการที่เกิดขึ้นภายหลังการแจ้งขอระงับการใช้บริการชั่วคราวมีผลเว้นแต่ผู้ให้บริการจะพิสูจน์ได้ว่าค่าบริการที่เกิดขึ้นเป็นผลจากการกระทำของผู้ใช้บริการข้อ ๒๙ เมื่อครบกำหนดการขอระงับการใช้บริการโทรทัศน์แบบบอกรับสมาชิกชั่วคราวแล้วผู้ให้บริการมีหน้าที่ต้องเปิดให้ผู้ใช้บริการสามารถเข้าใช้บริการดังกล่าวได้ทันทีโดยผู้ให้บริการจะเรียกเก็บค่าธรรมเนียมหรือค่าใช้จ่ายใด ๆ จากผู้ใช้บริการไม่ได้ข้อ ๓๐ ในกรณีที่มีเหตุจำเป็นผู้ให้บริการมีสิทธิระงับการให้บริการโทรทัศน์แบบบอกรับสมาชิกเป็นการชั่วคราวต่อผู้ใช้บริการก็ได้โดยแจ้งเป็นหนังสือพร้อมทั้งระบุเหตุในการใช้สิทธิดังกล่าวให้แก่ผู้ใช้บริการทราบล่วงหน้าเป็นเวลาไม่น้อยกว่าสามสิบวันเว้นแต่กรณีดังต่อไปนี้ผู้ให้บริการสามารถระงับการให้บริการได้ทันที(๑) เกิดเหตุสุดวิสัยขึ้นแก่ผู้ให้บริการ(๒) ผู้ใช้บริการถึงแก่ความตาย หรือสิ้นสุดสภาพนิติบุคคล(๓) ผู้ใช้บริการใช้เอกสารปลอมในการขอใช้บริการ(๔)ผู้ให้บริการพิสูจน์ได้ว่าบริการโทรทัศน์แบบบอกรับสมาชิกที่ให้บริการแก่ผู้ใช้บริการถูกนำไปใช้โดยมิชอบด้วยกฎหมายหรือฝ่าฝืนต่อสัญญา(๕)ผู้ใช้บริการผิดนัดชำระค่าบริการเกินกว่าระยะเวลาที่กำหนดในสัญญาสองคราวติดต่อกัน(๖) ผู้ให้บริการพิสูจน์ได้ว่าผู้ใช้บริการได้นำบริการโทรทัศน์แบบบอกรับสมาชิกไปใช้เพื่อแสวงหารายได้โดยมีเจตนาจะไม่ชำระค่าบริการ(๗)ผู้ให้บริการมีเหตุที่จำเป็นอย่างเร่งด่วนต้องบำรุงรักษาหรือแก้ไขระบบโทรทัศน์แบบบอกรับสมาชิกที่ใช้ในการให้บริการทั้งนี้ เหตุในการระงับการให้บริการโทรทัศน์แบบบอกรับสมาชิกดังกล่าวจะต้องไม่มีข้อกำหนดที่เป็นการจำกัดการใช้ประโยชน์ของผู้ใช้บริการโดยไม่มีเหตุผลอันสมควรหมวด ๕การเลิกสัญญาการให้บริการโทรทัศน์แบบบอกรับสมาชิก ข้อ ๓๑ ผู้ใช้บริการจะโอนสิทธิการใช้บริการตามสัญญาให้แก่บุคคลอื่นก็ได้แต่จะต้องได้รับความยินยอมจากผู้ให้บริการก่อนถ้าผู้ใช้บริการกระทำการฝ่าฝืนความในข้อนี้ผู้ให้บริการจะบอกเลิกสัญญาเสียก็ได้ข้อ ๓๒ การโอนสิทธิการให้บริการตามสัญญาไปยังผู้ให้บริการรายอื่นจะกระทำมิได้เว้นแต่ได้รับอนุมัติจากคณะกรรมการ และผู้รับโอนจะต้องดำเนินการให้เป็นไปตามสัญญาที่มีผลอยู่ก่อนการโอนข้อ ๓๓ ผู้ใช้บริการมีสิทธิเลิกสัญญาในเวลาใดก็ได้ด้วยการบอกกล่าวเป็นหนังสือให้แก่ผู้ให้บริการทราบล่วงหน้าไม่น้อยกว่าห้าวันทำการทั้งนี้ผู้ใช้บริการจะต้องชำระค่าบริการจนถึงวันที่การยกเลิกสัญญามีผลบังคับในกรณีที่มีเหตุดังต่อไปนี้ผู้ใช้บริการอาจใช้สิทธิเลิกสัญญาได้ทันที(๑)ผู้ใช้บริการไม่สามารถรับบริการจากผู้ให้บริการได้ด้วยเหตุที่เกิดขึ้นอย่างต่อเนื่องและอยู่นอกเหนือการควบคุมของผู้ใช้บริการ(๒) ผู้ให้บริการได้ละเมิดข้อตกลงอันเป็นสาระสำคัญของสัญญา(๓) ผู้ให้บริการตกเป็นบุคคลล้มละลาย(๔)ผู้ให้บริการเปลี่ยนแปลงข้อตกลงในสัญญาหรือเงื่อนไขในการให้บริการซึ่งมีผลเป็นการลดสิทธิหรือประโยชน์อันพึงได้รับของผู้ใช้บริการลงเว้นแต่เกิดจากเหตุตามที่กฎหมายบัญญัติข้อ ๓๔ ห้ามมิให้ผู้ให้บริการยกเลิกการให้บริการโทรทัศน์แบบบอกรับสมาชิกตามสัญญาเว้นแต่กรณีดังต่อไปนี้(๑) ผู้ใช้บริการถึงแก่ความตาย หรือสิ้นสุดสภาพนิติบุคคล(๒)ผู้ใช้บริการผิดนัดชำระค่าบริการเกินกว่าระยะเวลาที่กำหนดในสัญญาสองคราวติดต่อกันโดยผู้ให้บริการได้แจ้งให้ผู้ใช้บริการทราบถึงวันครบกำหนดที่แน่นอนเป็นการล่วงหน้าในใบแจ้งรายการการใช้บริการโทรทัศน์แบบบอกรับสมาชิกเพื่อเรียกเก็บค่าบริการและได้ทำการเตือนตามวิธีการที่ได้กำหนดไว้ในสัญญาแล้ว(๓)ผู้ให้บริการพิสูจน์ได้ว่าผู้ใช้บริการมีพฤติกรรมฉ้อฉลในการใช้บริการหรือนำบริการไปใช้โดยผิดกฎหมายหรือฝ่าฝืนข้อห้ามในสัญญา(๔) ผู้ให้บริการไม่สามารถให้บริการได้โดยเหตุสุดวิสัย(๕) เป็นการยกเลิกโดยบทบัญญัติแห่งกฎหมายข้อ ๓๕ เมื่อสัญญาเลิกกันในกรณีที่ผู้ให้บริการมีเงินค่าบริการหรือเงินอื่นใดค้างชำระแก่ผู้ใช้บริการผู้ให้บริการต้องคืนเงินนั้นให้แก่ผู้ใช้บริการในการคืนเงินตามวรรคหนึ่ง เมื่อผู้ให้บริการได้ตรวจสอบหลักฐานแล้วว่าเป็นบุคคลคนเดียวกับผู้ใช้บริการหรือเป็นผู้รับมอบอำนาจจากผู้ใช้บริการอย่างถูกต้องแล้วให้ผู้ให้บริการคืนเงินภายในสามสิบวันนับแต่วันเลิกสัญญาทั้งนี้ ผู้ให้บริการ อาจคืนด้วยเงินสด เช็คหรือนำเข้าบัญชีเงินฝากของผู้ใช้บริการ หรือตามวิธีการที่ผู้ใช้บริการได้แจ้งความประสงค์ไว้กรณีผู้ให้บริการไม่สามารถคืนเงินดังกล่าวให้แก่ผู้ใช้บริการได้ภายในระยะเวลาที่กำหนดผู้ให้บริการต้องชำระค่าเสียประโยชน์ในอัตราเท่ากับอัตราดอกเบี้ยที่ผู้ให้บริการคิดจากผู้ใช้บริการกรณีผู้ใช้บริการผิดนัดไม่ชำระค่าบริการแก่ผู้ให้บริการ แต่ทั้งนี้ไม่ตัดสิทธิผู้ใช้บริการที่จะเรียกค่าเสียหายอย่างอื่นเว้นแต่การไม่สามารถคืนเงินดังกล่าวได้นั้นมิได้เกิดจากความผิดของผู้ให้บริการหมวด ๖การร้องเรียนและการแก้ไขปัญหาข้อร้องเรียน ข้อ ๓๖ ผู้ให้บริการต้องจัดทำและแจ้งให้ผู้ใช้บริการได้ทราบถึงหลักเกณฑ์การรับเรื่องร้องเรียนและการแก้ไขปัญหาข้อร้องเรียนระหว่างผู้ใช้บริการและผู้ให้บริการซึ่งต้องมีความชัดเจนในเรื่องขั้นตอนการดำเนินการ ระยะเวลาดำเนินการและผลของการดำเนินการ ทั้งนี้ในการดำเนินการดังกล่าวจะต้องสอดคล้องกับหลักเกณฑ์การรับเรื่องร้องเรียนและการแก้ไขปัญหาเรื่องร้องเรียนหรือการระงับข้อพิพาทเกี่ยวกับบริการโทรทัศน์แบบบอกรับสมาชิกระหว่างผู้ใช้บริการและผู้ให้บริการตามที่คณะกรรมการประกาศกำหนดข้อ ๓๗ ผู้ให้บริการมีหน้าที่ต้องจัดหาข้อมูลเกี่ยวกับการใช้บริการโทรทัศน์แบบบอกรับสมาชิกตามที่ผู้ใช้บริการร้องขอผ่านช่องทางที่ผู้ให้บริการกำหนดบทเฉพาะกาล ข้อ ๓๘ ผู้ให้บริการที่ให้บริการโทรทัศน์แบบบอกรับสมาชิกอยู่ในวันที่ประกาศฉบับนี้มีผลใช้บังคับให้จัดส่งแบบสัญญาเพื่อขอความเห็นชอบจากคณะกรรมการตามข้อ๖ ภายในหกสิบวันนับแต่วันที่ประกาศฉบับนี้มีผลใช้บังคับในระหว่างที่ยังมิได้มีการจัดส่งแบบสัญญาเพื่อขอความเห็นชอบหรือแบบสัญญายังมิได้รับความเห็นชอบจากคณะกรรมการให้เงื่อนไขการให้บริการระหว่างผู้ให้บริการและผู้ใช้บริการเป็นไปตามแบบสัญญาที่คณะกรรมการประกาศกำหนดตามแนบท้ายประกาศข้อ ๓๙ สัญญาระหว่างผู้ให้บริการและผู้ใช้บริการที่ใช้บังคับอยู่ก่อนวันที่ประกาศฉบับนี้มีผลใช้บังคับให้ผู้ให้บริการดำเนินการแก้ไขเพิ่มเติมแบบสัญญาให้เป็นไปตามประกาศฉบับนี้และจัดส่งแบบสัญญาดังกล่าวเพื่อขอความเห็นชอบจากคณะกรรมการภายในหกสิบวันนับแต่วันที่ประกาศฉบับนี้มีผลใช้บังคับ ทั้งนี้ ในระหว่างที่ยังมิได้มีการจัดส่งแบบสัญญาเพื่อขอความเห็นชอบหรือแบบสัญญายังมิได้รับความเห็นชอบจากคณะกรรมการหากเงื่อนไขของสัญญาข้อใดขัดหรือแย้งกับประกาศฉบับนี้ให้เงื่อนไขของสัญญาข้อดังกล่าวเป็นไปตามแบบสัญญาที่คณะกรรมการประกาศกำหนดตามแนบท้ายประกาศเมื่อคณะกรรมการให้ความเห็นชอบแบบสัญญาแล้วให้ผู้ให้บริการแจ้งการแก้ไขเพิ่มเติมดังกล่าวเป็นหนังสือไปยังผู้ใช้บริการภายในสามสิบวันและให้มีผลผูกพันผู้ใช้บริการตามเงื่อนไขของสัญญานั้นเว้นแต่ผู้ใช้บริการจะใช้สิทธิบอกเลิกสัญญาประกาศณ วันที่ ๒๐ ธันวาคม พ.ศ. ๒๕๕๖พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. แบบสัญญามาตรฐานการให้บริการโทรทัศน์แบบบอกรับสมาชิก แนบท้ายประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องมาตรฐานของสัญญาการให้บริการโทรทัศน์แบบบอกรับสมาชิก พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๗ มกราคม ๒๕๕๗โชติกานต์/ผู้ตรวจ๗ มกราคม ๒๕๕๗ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๓๐/ตอนพิเศษ ๑๙๒ ง/หน้า ๒๒/๒๗ ธันวาคม ๒๕๕๖